ai4bharat/Pralekha huggingface dataset:
பாதுகாப்பு அமைச்சகம்
பாதுகாப்பு அமைச்சர் திரு. ராஜ்நாத் சிங், பாதுகாப்புப் பொதுத்துறை நிறுவனங்கள் மற்றும் ஆயுதத் தொழிற்சாலை தயாரித்த 15 பொருள்களை வெளியிட்டார்
ஆகஸ்ட் 14-ஆம் தேதியான நாளை வரை தொடரும் ‘தற்சார்பு இந்தியா’ வாரக் கொண்டாட்டங்களின் பகுதியாக, ஆயுதத் தொழிற்சாலை வாரியம் ஓ.எப்.பி மற்றும் பிஇஎம்எல்  தயாரித்த தலா 4 பொருள்கள், பிஇஎல் தயாரித்த 2 பொருள்கள், எச்ஏஎல், பிடிஎல், எம்டிஎல், ஜிஆர்எஸ்இ , ஜிஎஸ்எல்  தயாரித்த தலா ஒரு பொருள் ஆகியவற்றை பாதுகாப்பு அமைச்சர் திரு. ராஜ்நாத் சிங் இன்று பயன்பாட்டுக்குத் தொடங்கி வைத்தார். பாதுகாப்புத் தலைமைத் தளபதி ஜெனரல் பிபின் ராவத், பாதுகாப்புத் துறைச் செயலர் டாக்டர். அஜய் குமார், பாதுகாப்பு உற்பத்தித் துறைச் செயலர் திரு. ராஜ்குமார், டிடிபி மூத்த அதிகாரிகள் இந்த நிகழ்வின் போது உடனிருந்தனர். பாதுகாப்புப் பொதுத்துறை நிறுவனங்களின் தலைவர் மற்றும் மேலாண்மை இயக்குநர்கள், ஆயுதத் தொழிற்சாலை வாரியத் தலைவர் ஆகியோர் இந்த நிகழ்ச்சியில் காணொளிக் காட்சி மூலம் கலந்து கொண்டனர். இந்த நிகழ்ச்சியில் உரையாற்றிய திரு. ராஜ்நாத் சிங், பாதுகாப்பு உற்பத்தியில் தன்னிறைவு அடைவது ‘தற்சார்பு இந்தியா இயக்கத்தின்’ முக்கிய நோக்கங்களில் ஒன்றாகும் எனக் கூறினார். ‘’தற்சார்பு இந்தியா” இயக்கத்தை முன்னெடுப்பதன் மூலம், தன்னிறைவு இலக்கு இந்தியாவின் பாதுகாப்பு உற்பத்திக்கு தேவையான உத்வேகத்தை அளிக்கும் என்று அவர் நம்பிக்கை தெரிவித்தார். “பாதுகாப்பு உற்பத்தித் துறை, பாதுகாப்பு அமைச்சகம் ஆகியவற்றின் ஒருங்கிணைந்த முயற்சிகளால், கொள்முதல் நடைமுறைகள் உற்பத்திக் கொள்கைகள் சீராக்கப்பட்டுள்ளன. உள்நாட்டு முன்முயற்சிகள், உள்நாட்டுப் பாதுகாப்பு உற்பத்தி மற்றும் மேம்பாட்டுக்கு இது நிச்சயம் வழிவகுக்கும். இதனால், பாதுகாப்புத் தளவாடங்கள் விஷயத்தில் இறக்குமதியை நம்பியுள்ள நிலைமை மாறி, அந்நியச் செலாவணி வெளியேற்றம் பெருமளவுக்குக் குறையும். இந்த முயற்சிகள், உள்நாட்டுத் தொழில்நிறுவனங்களுக்கு ஊக்கத்தை அளிப்பதுடன், இந்தியா மீதான வெளி அழுத்தம் குறைந்து, பாதுகாப்பு உபகரணங்களுக்கு ஆயுள்கால உதிரிபாகச் சேவை கிடைக்கும்’’, எனக்கூறினார்.
ஆயுதத் தொழில் வாரியத்தை வணிகமயமாக்குதல் குறித்து குறிப்பிட்ட திரு. ராஜ்நாத் சிங், “அரசுக்குச் சொந்தமான பாதுகாப்புத் தொழில்கள் தேசிய அளவிலும், சர்வதேச அளவிலும், போட்டியிட வேண்டுமானால், தற்காலத்துக்குப் பொருந்தாத காலாவதியான நடைமுறைகள் அகற்றப்பட வேண்டும். அரசின் பாதுகாப்புத் தொழில் நிறுவனங்கள் நாட்டுக்கு செயல்திறனுடன் சேவை புரிய, நவீன மேலாண்மை உத்திகள், தொழில்நுட்பத்தைப் புகுத்துதல், ஒத்துழைப்பு முயற்சிகள் நமக்குத் தேவையாகும். இந்த நோக்கத்துடன் தான், ஆயுதத் தொழிற்சாலை வாரியத்தை வணிகமயமாக்க அரசு முன்முயற்சிகளை மேற்கொண்டுள்ளது. இந்த நடவடிக்கை கட்டுப்படுத்தப்பட்ட விலை நிர்ணயத்தை அகற்றுவதுடன் மட்டுமல்லாமல், பெருவணிக நிறுவ மேலாண்மை நடைமுறைகளையும், செயல்திறன் மிக்க முறைகளையும் புகுத்தும் என நான் நிச்சயம் நம்புகிறேன். ஓஎப்பி தன்னைப் புதுப்பித்துக்கொள்ள இது ஒரு சவாலாக இருக்கும் என்பதை நான் உணர்கிறேன். ஆனால், இதில் வெற்றி கிட்டும் என நான் நம்புகிறேன்’’, என்று கூறினார்.
------
(Visitor Counter : 145
தகவல் மற்றும் ஒலிபரப்பு அமைச்சகம்
குறைந்த செலவிலான திரைப்படங்களையும் உலக பார்வையாளர்களிடம் ஓடிடி கொண்டு செல்கிறது : மலையாள திரைப்படத் தயாரிப்பாளர் திரு ஜி பி விஜயகுமார்
“இணையதள திரைப்படத் திரை  முதன்முதலில் தோன்றிய போது திரையரங்குகளின் வெளியீடு நிறுத்தப்பட்டு திரைப்பட வர்த்தகம் முடக்கப்படும் என்று மிகப்பெரும் எதிர்வலை எழுந்தது. எனினும் ஏராளமான ஓடிடி, தொலைக்காட்சி சானல்கள் இருந்த போதும் பாரம்பரிய திரைப்படத் துறை, திரையரங்குகள் தொடர்ந்து இயங்கும். அவை, திரைப்படத்தின் பொழுதுபோக்கு வர்த்தகத்தை ஊக்குவிப்பதுடன், அதனை மேலும் லாபகரமாக மாற்றுகின்றன. ஓடிடி தளங்களைப் பயன்படுத்துவோரின் எண்ணிக்கை வேகமாக அதிகரித்து, தற்போது 20 சதவீதமாக உள்ளது. பொதுவாக முடங்கப்படும் சராசரி, குறைந்த தொகையில் எடுக்கப்படும் திரைப்படங்களையும், ஒடிடி தளங்களால் உலகளவில் பார்வையாளர்களிடம் எடுத்துச் செல்ல முடிகிறது. அதே வேளையில் திரைப்படத்துறையின் படைப்பாளர்கள் தங்களது திரைப்படங்கள் திரையரங்குகளில் வெளிவர விரும்புகிறார்கள்”, என்று மலையாள திரைப்படத் துறையின் தயாரிப்பாளரும் விநியோகஸ்தருமான திரு ஜி பி விஜயகுமார் கருத்து தெரிவித்துள்ளார்.
கோவாவில் நடைபெற்று வரும் 51-ஆவது இந்திய சர்வதேச திரைப்படத் திருவிழாவின் ஒரு பகுதியாக இன்று  “இந்திய திரைப்படத் தயாரிப்பில் மாறிவரும் சூழல்கள்” என்ற தலைப்பில் காணொலி வாயிலாக நடைபெற்ற உரை நிகழ்ச்சியில் அவர் இதனைத் தெரிவித்தார்.
இணையதள திரைப்படத் திரை தொடர்ந்து செயல்படும் என்று கூறிய அவர், “கொவிட்-19 பரவல் தொடங்கியது முதல், நெருக்கடியான தருணத்தில் தயாரிப்பாளர் இயன்ற அளவு வருமானத்தை ஈட்டுவதற்காக திரைப்படங்களை வெளியிடுவதற்கான அடிப்படைத் தளமாக ஓடிடி மாறியுள்ளது”, என்று குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690343
தேர்தல் ஆணையம்
வாக்காளர் கல்வி மற்றும் விழிப்புணர்வு – 2022-ன் சிறந்த பிரச்சாரத்திற்கான தேசிய ஊடக விருது
வாக்காளர் கல்வி மற்றும் விழிப்புணர்வு – 2022-ன் சிறந்த பிரச்சாரத்திற்கான தேசிய ஊடக விருதுக்கு ஊடக நிறுவனங்களிடமிருந்து இந்திய தேர்தல் ஆணையம் விண்ணப்பங்களை வரவேற்கிறது. இதற்கான 4 விருதுகளில் பத்திரிகை, தொலைக்காட்சி, வானொலி மற்றும் சமூக ஊடகம் ஆகியவற்றுக்கு தலா ஒரு விருது அளிக்கப்படவுள்ளது. தேர்தல் நடைமுறை, வாக்காளர் பட்டியலில் பெயர்களை இணைத்தல் மற்றும் வாக்களிப்பதன் அவசியம் குறித்து பொது மக்களிடையே சிறந்த முறையில் பங்களிப்பு செய்ததற்காக ஊடக நிறுவனங்களுக்கு விருது வழங்கப்படுகிறது.
சான்றிதழ் மற்றும் ரொக்கப்பரிசு தொகையுடன் கூடிய இவ்விருதுகள் தேசிய வாக்காளர் தினத்தன்று  அன்று வழங்கப்படும். விருதுகளுக்கான பரிந்துரைகள் மற்றும் விண்ணப்பங்களை இந்திய தேர்தல் ஆணையத்திற்கு நவம்பர் 30, 2022க்குள் அனுப்ப வேண்டும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைகளின் கட்டுமானச் செலவு
நெடுஞ்சாலை திட்டங்களின் ஒப்பந்தத்தில் ஒட்டு மொத்த விலைக் குறியீடு / இதர குறியீடுகளுடன் இணைத்து செலவை சரிசெய்வதற்கான அம்சம் உள்ளது என்று சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு.நிதின் கட்கரி தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதிலளித்த அவர், இரும்பு, சிமெண்ட் மற்றும் இதர கட்டுமானப் பொருட்களின் விலைகள் அதிகரிக்கும் போது அதற்கேற்ப ஒப்பந்ததாரருக்கு இழப்பீடு வழங்கும் அம்சம் ஒப்பந்தத்தில் உள்ளது என்றார்.
நெடுஞ்சாலைகள் கட்டுமானத்தில் புதிய / மாற்றுப் பொருட்கள் மற்றும் தொழில்நுட்பங்களைப் பயன்படுத்துவதற்கு விரிவான வழிகாட்டு நெறிமுறைகளை சாலைப் போக்குவரத்து மற்றும் நெடுஞ்சாலைகள் அமைச்சகம் 14.12.2020 அன்று வெளியிட்டுள்ளது என்று அவர் கூறினார். இத்தகைய பொருட்கள் / தொழில்நுட்பங்களைப் பயன்படுத்துவது சாலை கட்டுமானத்தில் இரும்பு மற்றும் சிமெண்ட் பயன்பாடு குறைவதற்கு உதவி செய்யும் என்று திரு.நிதின் கட்கரி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 176.86 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,34,235 கொவிட் சிகிச்சை பெறுபவர்கள் 0.31%ஆக உள்ளனர்.
குணமடைந்தோர் விகிதம் தற்போது 98.49%சதவீதம்
கடந்த 24 மணி நேரத்தில் 26,988 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,22,46,884 என அதிகரித்துள்ளது.
கடந்த 24 மணி நேரத்தில் 13,166 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.28 சதவீதம் ஆகும்
வாராந்திர பாதிப்பு விகிதம் 1.48 சதவீதம் ஆகும்
இதுவரை மொத்தம் 76.45 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 10,30,016 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800950
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கிழக்குப் புறப்பரப்பு விரைவுச் சாலை: பிரதமர் ஏப்ரல் 29-இல் திறந்து வைக்கிறார்
“தில்லிக்கும் மும்பைக்கும் இடையிலான நெடுஞ்சாலையில் சீரமைப்பு, புதிதாக மேம்படுத்தப்படும்” என்று மத்திய சாலைப் போக்குவரத்து, நெடுஞ்சாலைகள், கப்பல் போக்குவரத்து, நீர்வளம், நதிநீர் மேம்பாடு மற்றும் கங்கை புதுப்பிப்புத் துறை அமைச்சர் திரு. நிதின் கட்கரி அறிவித்தார்.
இந்த விரைவுவழி நெடுஞ்சாலைப் பணிக்கு ஒரு லட்சம் கோடி ரூபாய் செலவிடப்படும் என்றும் அவர் தெரிவித்தார்.
மேலும், “தில்லி - மும்பை இடையிலான விரைவுவழிச் சாலையை இணைக்கும் சம்பல் விரைவுவழிச் சாலை அமைக்கப்படுவதன் மூலம் மத்தியப் பிரதேசம், ராஜஸ்தான் ஆகிய மாநிலங்கள் பயனடையும். இதன் மூலம் அப்பகுதிகளில் உள்ள பின்தங்கிய பகுதிகள் குருகாம் போல முன்னேற்றம் அடையும்” என்றும் அவர் தகவல் வெளியிட்டார்.
“தில்லியைச் சுற்றிய கிழக்கு, மேற்கு புறப்பரப்பு விரைவுவழி நெடுஞ்சாலைகள் அமைக்கும் லட்சியப்பணி மேற்கொள்ளப்பட்டுவருகிறது. அதில் கிழக்குப் புறப்பரப்பு விரைவுவழிச் சாலையைப் பிரதமர் திரு. நரேந்திர மோடி இம்மாதம் 29-ஆம் தேதி பொதுமக்கள் பயன்பாட்டுக்காகத் திறந்துவைக்கிறார். அதைப் போல், கிழக்கு தில்லியில் போக்குவரத்து நெரிசலைக் குறைப்பதற்கு தில்லி – மீரட் விரைவுவழிச் சாலை குறித்துத் திட்டமிடப்பட்டுள்ளது. அதன் தில்லி – தஸ்னா பிரிவையும் பிரதமர் அதே தினம் திறந்துவைக்கிறார்” என்றும் நிதின் கட்கரி தெரிவித்தார்.
கூடுதல் விவரங்களுக்கு www.pib.nic.in இணையதளத்தைக் காணவும்.
பிரதமர் அலுவலகம்
லக்னோ பல்கலைக்கழகத்தின் நூற்றாண்டு விழாவில் பிரதமர் நவம்பர் 25-ம் தேதி பங்கேற்பு
லக்னோ பல்கலைக்கழகத்தின் நூற்றாண்டு நிறுவன தின விழாவில், பிரதமர் திரு நரேந்திர மோடி, நவம்பர் 25-ம் தேதி மாலை 5.30 மணிக்கு காணொலி காட்சி மூலம் பங்கேற்கிறார். இந்த பல்கலைக்கழகம் கடந்த 1920-ம் ஆண்டு தொடங்கப்பட்டு, தற்போது 100-வது ஆண்டை கொண்டாடுகிறது.
இந்நிகழ்ச்சியில், லக்னோ பல்கலைக்கழகத்தின் 100-வது ஆண்டு நினைவு நாணயத்தை பிரதமர் வெளியிடுகிறார். மேலும், தபால் துறையின் சிறப்பு நினைவு அஞ்சல் தலை மற்றும் சிறப்பு உரையையும் பிரதமர் வெளியிடுகிறார்.
இந்நிகழ்ச்சியில் பாதுகாப்பு அமைச்சர், உத்தரப் பிரதேச ஆளுநர் மற்றும் உத்தரப் பிரதேச முதல்வர் ஆகியோர் பங்கேற்கின்றனர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இந்தியாவின் முதல் ஐவிஎஃப் பண்ணி  எருமை பிறந்தது
ஐவிஎஃப் கருத்தரிப்பு முறையின் மூலம் இந்தியாவின் முதல் பண்ணி  வகை எருமை பிறந்துள்ளது. இதன் மூலம், நாட்டின் கால்நடை செயற்கை இனப்பெருக்க தொழில்நுட்ப முறை அடுத்தக் கட்டத்தை எட்டியுள்ளது.
குஜராத்தின் சோம்நாத் மாவட்டத்தில் இருக்கும் தனேஜில் அமைந்துள்ள சுசீலா ஆக்ரோ ஃபார்ம்ஸை சேர்ந்த வினய் எல் வாலா என்ற விவசாயியின் வீட்டில் இது நிகழ்ந்துள்ளது.
2020 டிசம்பர் 15 அன்று குஜராத்தில் உள்ள கட்ச் பகுதிக்கு பயணம் செய்த பிரதமர் திரு நரேந்திர மோடி, பண்ணி எருமை வகை குறித்து பேசியிருந்தார். அதற்கடுத்த நாளே, பண்ணி எருமைகளின் ஐவிஎஃப் கருத்தரித்தல் முயற்சிக்கு திட்டமிடப்பட்டது.
வினய் எல் வாலாவின் சுசீலா அக்ரோ ஃபார்ம்ஸை சேர்ந்த 3 பண்ணி எருமைகளை ஐவிஎஃப் கருத்தரித்தல் முயற்சிக்கு உட்படுத்த விஞ்ஞானிகள் திட்டமிட்டனர். பல்வேறு கட்டங்களுக்குப் பிறகு முதல் எருமைக் கன்று தற்போது பிறந்துள்ளது.
எருமைகளின் செயற்கைக் கருத்தரிப்பு முறையில் மிகப்பெரிய சாத்தியக்கூறுகளை அரசு மற்றும் விஞ்ஞானிகள் எதிர்பார்க்கிறார்கள். இதன் மூலம் கால்நடைகளின் எண்ணிக்கை நாட்டில் அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765939
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார வாகனங்கள்
நாட்டில் மின்சார வாகனங்களின் பயன்பாட்டை ஊக்குவிக்க கனரக தொழில்துறை அமைச்சகம் பின்வரும் முயற்சிகளை எடுத்துள்ளது:-
2015 ஆம் ஆண்டில் இந்தியாவில் மின்சார வாகனங்களின் விரைவான அணுகல் மற்றும் உற்பத்தி திட்டம் தொடங்கப்பட்டது. தற்போது, ஃபேம் இந்தியா திட்டத்தின் இரண்டாம் கட்டம் 2019 ஏப்ரல் 01 முதல் 5 ஆண்டுகளுக்கு ரூ.10,000 கோடி மொத்த வரவுசெலவுத் திட்ட ஆதரவுடன் செயல்படுத்தப்பட்டு வருகிறது. ஃபேம் II, 7,090 மின்சார பேருந்துகள், 5 லட்சம் மின்-மூன்று சக்கர வாகனங்கள், 55,000 மின்சார - நான்கு சக்கர பயணிகள் கார்கள் மற்றும் 10 லட்சம் மின்சார இரண்டு சக்கர வாகனங்களுக்கு மானியங்கள் மூலம் பொது மற்றும் பகிரப்பட்ட போக்குவரத்தை ஆதரிப்பதில் கவனம் செலுத்துகிறது.
நாட்டில் பேட்டரியின் விலையைக் குறைப்பதற்காக, மேம்பட்ட வேதியியல் செல் உற்பத்தி செய்வதற்காக, உற்பத்தியுடன் கூடிய ஊக்குவிப்புத் திட்டத்திற்கு அரசு 12 மே, 2021 அன்று ஒப்புதல் அளித்தது. பேட்டரி விலை குறைவதால் மின்சார வாகனங்களின் செலவு குறையும்.
ஆட்டோமொபைல் மற்றும் வாகன உதிரிபாகங்களுக்கான உற்பத்தி இணைக்கப்பட்ட ஊக்கத்தொகை  திட்டத்தின் கீழ் மின்சார வாகனங்கள் அடங்கும், இது 2021 செப்டம்பர் 15 அன்று ரூ.25,938 கோடி பட்ஜெட் ஒதுக்கீட்டில் ஐந்து ஆண்டு காலத்திற்கு ஒப்புதல் அளிக்கப்பட்டது.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
வடகிழக்குப் பகுதி வளர்ச்சி அமைச்சகம்
மத்திய அமைச்சர் டாக்டர். ஜிதேந்திர சிங் வடகிழக்குப் பிராந்திய வேளாண் சந்தைப்படுத்தல் கழக நிறுவன அதிகாரிகள்  மற்றும் வேளாண் உற்பத்தியாளர் அமைப்புகளுடன்  உரையாடுகிறார்
வடகிழக்குப் பிரதேச மேம்பாடு , பிரதமர் அலுவலகம், பணியாளர் துறை, பொதுமக்கள் குறை தீர்வு, ஓய்வூதியம் மற்றும் அணுசக்தி துறை, விண்வெளித்துறை அமைச்சர் டாக்டர். ஜிதேந்திர சிங் இன்று இந்தியாவின் கோவிட்க்குப் பிந்தைய பொருளாதாரத்திற்கு வடகிழக்குப் பிராந்தியத்தில் வேளாண் துறை முக்கியமானது என்று தெரிவித்தார். வடகிழக்குப் பிராந்திய வேளாண் சந்தைப்படுத்தல் கழக நிறுவனத்தின்  அதிகாரிகள் மற்றும் வேளாண் உற்பத்தியாளர் அமைப்புகளுடன் உரையாடிய அவர், பல வணிக நிறுவனங்கள் வடகிழக்குப் பிராந்தியத்தை அதன் பரந்த வேளாண் விவசாய வளங்களை உபயோகப்படுத்த பார்க்கின்ற. இந்த சந்தர்ப்பத்தை நாம் இழக்கக்கூடாது. பழச்செறிவு மற்றும் பழச்சாறு ஆலைகள் போன்ற தொழில்களை அமைப்பதற்கான இலாபகரமான சலுகைகள் கிடைத்துள்ளதால், அதையே விரைவாகச் செயல்படுத்த முடியும் என்றார்.
டாக்டர் ஜிதேந்திர சிங், தனித்துவமான தயாரிப்புகளை அடையாளம் கண்டுகொள்வதன் மூலமும், வடகிழக்குப் பிராந்தியத்திற்கு வெளியே உள்ள சந்தைகளில் இந்தியாவின் பிற பகுதிகளுக்கு அவற்றின் பிராண்டிங் மற்றும் விற்பனை மூலமாகவும் கோவிட்டுக்குப் பிந்தைய காலகட்டத்தில் இலாபகரமான நிறுவனமாக மாறுமாறு வடகிழக்குப் பிராந்திய வேளாண் சந்தைப்படுத்தல் கழக நிறுவனத்தை  கேட்டுக் கொண்டார். மேலும், ஒரு வாரத்திற்குள் அதற்கான வரைபடத்துடன் வருமாறு வடகிழக்குப் பிராந்திய வேளாண் சந்தைப்படுத்தல் கழக நிறுவனத்தை  கேட்டு கொண்டார்.
<><><><><>
(Visitor Counter : 122
குடியரசுத் தலைவர் செயலகம்
கேரளா வரலாற்று ரீதியாக ஆன்மிக பூமியாக திகழ்வதாக குடியரசுத் தலைவர் உரை
வரலாற்று ரீதியாக கேரளா ஆன்மிக பூமியாக விளங்குகிறது என்று குடியரசுத் தலைவர் ராம் நாத் கோவிந்த் குறிப்பிட்டார்.
கேரள மாநிலம் திருவனந்தபுரத்தில் உள்ள தாகூர் திரையரங்கில் அக்டோபர் 27-ம் தேதி பொது மக்கள் சார்பில் அளிக்கப்பட்ட வரவேற்பு நிகழ்ச்சியில் கலந்து கொண்டு அவர் உரையாற்றிய போது இதைத் தெரிவித்தார்.
மேலும் பேசிய அவர், ஆதிசங்கரரில் தொடங்கி நாராயண குரு, அய்யங்கலி உள்ளிட்ட பல ஆன்மிகத் தலைவர்கள் தோன்றிய இந்த பூமி ஆன்மிகத் தலைவர்களின் பாரம்பரியம் மிக்க மண்ணாக விளங்குகிறது என்றும் குறிப்பிட்டார். அவர்களின் மூலம் சமூக சீர்திருத்தங்களுக்கு வித்திடப்பட்டது என்றும் அவர் விளக்கினார்.
கேரளாவின் பாரம்பரியங்கள் மற்றும் சிந்தனைகள் மனித நேயமிக்க, மக்கள் நலன் சார்ந்த, ஜனநாயக ரீதியிலானது. கேரளாவில் கல்வி வளர்ச்சி, உடல் நலம் பேணுதல், மனித வள மேம்பாடு ஆகியவற்றுக்கு அளிக்கப்படும் முக்கியத்துவம் நாட்டில் உள்ள மற்றப் பகுதிகளுக்கு முன்னுதாரணமாக அமைந்துள்ளது. சுகாதாரத்தைப் பொருத்தவரை கேரளா பாராட்டப்பட வேண்டிய மாநிலம் ஆகும். கேரளாவின் உள்ளாட்சி, பஞ்சாயத்து ராஜ் அமைப்புகள் இந்திய ஜனநாயகத்தை மேலும் வலுப்படுத்தியுள்ளது என்றும் குடியரசுத் தலைவர் குறிப்பிட்டார்.
கேரள மக்கள் தாங்கள் கற்ற கல்வி, பெற்ற அறிவை தங்கள் மாநிலத்துக்கு மாத்திரம் பயன்படுத்தாமல் இந்த தேசத்தை கட்டமைப்பதற்கும் நாட்டின் மற்ற பகுதியினருக்கும் பயன்படுத்த வேண்டும் என்று விரும்புகின்றனர் என்றார் அவர்.
கேரள மாநிலம் சர்வதேச சமூகத்தால் இன்றுவரை தொடர்ந்து ஈர்க்கப்படுகிறது. இந்த அழகிய மாநிலம் இந்தியாவின் முன்னணி சுற்றுலா தலமாக திகழ்கிறது. கேரள மாநிலத்துக்கு வெளியிலிருந்து அதிகம் பேர் வருகின்றனர் என்றாலும் கேரளத்தைச் சேர்ந்தவர்கள் தங்கள் மாநிலத்தை விட்டு வெளியே சென்று உலக அளவில் தங்களின் பங்களிப்பை அளிக்கின்றனர் என்றும் குறிப்பிட்டார். வளைகுடா நாடுகள் பலவற்றில் ஏராளமான கேரளமக்கள் பணியாற்றி அந்த நாட்டின் பல்வேறு பணிகளின் முதுகெலும்பாக திகழ்கின்றனர். அத்தோடு அங்கு பெற்ற அனுபவங்களையும் நிதியையும் கேரள, இந்திய மக்களின் வளர்ச்சிக்காக உண்மையுடன் திரும்ப அளிக்கின்றனர் என்றும் திரு ராம்நாத் கோவிந்த் குறிப்பிட்டார்.
முன்னதாக திருவனந்தபுரத்தில் உள்ள சமூக சீர்திருத்த வாதி அய்யங்கலியின் சிலைக்கு மாலை அணிவித்து புகழ் அஞ்சலி செலுத்தினார். பின்னர் அரசு சார்பிலான முதலாவது தொழில்நுட்ப நகரத்துக்கான அடிக்கல்லையும் குடியரசுத் தலைவர் நாட்டினார்.
இதைத் தொடர்ந்து அடுத்த நாள் கொச்சியில் உள்ள உயர் நீதிமன்றத்தின் பவள விழா நிறைவு நிகழ்ச்சியில் கலந்து கொண்டு தில்லி திரும்பினார்.
நிதி அமைச்சகம்
இந்தியா – பிரேசில் இடையே இரட்டை வரிவிதிப்புத் தவிர்ப்பு மற்றும் வருமான வரி தொடர்பான வரி ஏய்ப்பு, தவிர்ப்பு உடன்படிக்கையைத் திருத்த மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – பிரேசில் அரசுகளுக்கு இடையேயான இரட்டை வரிவிதிப்புத் தவிர்ப்பு மற்றும் வருமான வரி தொடர்பான வரி ஏய்ப்பு, தவிர்ப்பு உடன்படிக்கையில் நெறிமுறைத் திருத்தம் மேற்கொள்ள மத்திய அமைச்சரவை ஒப்புதல் அளிக்கப்பட்டுள்ளது.
செயலாக்க வழிமுறை மற்றும் இலக்குகள்:
அமைச்சரவை ஒப்புதலுக்கு பிறகு, நெறிமுறைகளைச் செயல்படுத்தத் தேவையான நடைமுறைகள் நிறைவேற்றி முடிக்கப்படும். இதன் செயலாக்கம் அமைச்சகத்தால் கண்காணிக்கப்பட்டு அரசுக்கு தகவல் தெரிவிக்கப்படும்.
--
(Visitor Counter : 69
தகவல் மற்றும் ஒலிபரப்பு அமைச்சகம்
அனிமேஷன், விஷுவல் எஃபெக்ட்ஸ், கேமிங் & காமிக்ஸ்  வரைவுக் கொள்கைகள் குறித்த தேசிய பயிலரங்கிற்கு தகவல் ஒலிபரப்பு அமைச்சகம் ஏற்பாடு
அனிமேஷன், விஷுவல் எஃபெக்ட்ஸ், கேமிங் & காமிக்ஸ்  வரைவுக் கொள்கைகள் குறித்த தேசிய பயிலரங்கிற்கு தகவல் ஒலிபரப்பு அமைச்சகம் ஏற்பாடு செய்திருந்தது. புதுதில்லி விஞ்ஞான் பவனில் நடைபெற்ற இந்த ஆலோசனை மற்றும் பயிலரங்கில் தொழில்துறை, கல்வித்துறை மற்றும் அரசு தரப்பில் பிரதிநிதிகள் கலந்து கொண்டனர்.
இந்தப் பயிலரங்கை மத்திய தகவல் ஒலிபரப்பு அமைச்சகத்தின் செயலாளரும், ஏவிஜிசி பணிக்குழு தலைவருமான திரு அபூர்வா சந்திரா தொடங்கிவைத்தார். ஏவிஜிசி துறையை இந்தியாவில் வலுப்படுத்த அமைச்சகம் மேற்கொண்டுள்ள நிகழ்ச்சிகள் குறித்து அவர் விளக்கினார்.
அண்மைக்காலங்களில் ஏவிஜிசி துறை முன்னெப்போதும் காணாத அளவுக்கு வளர்ச்சியைக் கண்டுள்ளது என்று அவர் தெரிவித்தார். வரும் 10 ஆண்டுகளில் இந்த வளர்ச்சி அபரிமிதமாக இருக்கும் என எதிர்பார்க்கப்படுவதாக அவர் தெரிவித்தார். குழந்தைகளுக்கு சரியான தருணத்தில் இது குறித்த விழிப்புணர்வை ஏற்படுத்த வேண்டியது அவசியம் என்று கூறிய அவர், இதன் மூலம் அவர்களது படைப்பாற்றல் திறன் அதிகரிக்க வாய்ப்பு ஏற்படும் என்று தெரிவித்தார்.
இத்துறையில் வருங்கால வாய்ப்புகள் குறித்து விளக்கிய திரு சந்திரா, 2000-வது ஆண்டில் இந்தியாவின் தகவல் தொழில்நுட்பத்துறை எவ்வாறு இருந்ததோ அதுபோல ஏவிஜிசி இப்போது உள்ளது என்றும் தகவல் தொழில்நுட்பத்துறை வளர்ந்தது போல ஏவிஜிசி துறைக்கும் வாய்ப்பு உள்ளது என்றும் அவர் தெரிவித்தார்.
மத்திய திறன் மேம்பாட்டு அமைச்சகத்தின் செயலர் திரு அதுல்குமார் திவாரி, தகவல் ஒலிபரப்புத்துறை அமைச்சகத்தின் இணைச் செயலர் திரு பிரித்துல் குமார் உள்ளிட்டோர் இந்த பயிலரங்கில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் தொடர்ந்து அதிகரித்து வரும் குணமடைந்தவர்கள் எண்ணிக்கை, 78 சதவீதத்தை தொட்டுள்ளது
இந்தியாவில் வேகமாக அதிகரித்து வரும் கொரோனா தொற்றில் இருந்து குணமடைபவர்களின் எண்ணிக்கை மைல்கல் ஒன்றை இன்று தொட்டுள்ளது.
தொடர்ந்து உயர்ந்து வரும் குணமடைந்தவர்கள் விகிதம், 78 சதவீதத்தை தொட்டுள்ளது. தற்போது சிகிச்சையில் உள்ளவர்களை விட குணமடைந்தவர்களின் எண்ணிக்கை 28 லட்சம் அதிகமாகும்
அதிக பாதிப்புகளை கண்டுள்ள 5 மாநிலங்களில் இருந்து மொத்த பாதிப்புகளில் 60 சதவீதம் பதிவாகியுள்ளன
கடந்த 24 மணி நேரத்தில் மட்டும் 77,512 நோயாளிகள் குணமடைந்து வீடு திரும்பியுள்ளனர். இதுவரை குணமடைந்தவர்களின் மொத்த எண்ணிக்கை 37,80,107 ஆக உயர்ந்துள்ளது.
தற்போது சிகிச்சையில் உள்ளவர்களின் எண்ணிக்கை 9,86,598 ஆக உள்ளது.
மத்திய அரசின் கவனம் மிகுந்த, திட்டமிட்ட & திறன்மிகு உத்திகள் அதிக குணமடைதல்களுக்கும், குறைவான இறப்பு விகிதத்துக்கும்  காரணமாகியுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetailm.aspx?PRID=1653936
-----
(
வணிகம் மற்றும் தொழில்துறை அமைச்சகம்
மூத்த தொழில் வல்லுநர்கள் புது யுக தொழில் முனைவோரின் வழிகாட்டிகளாக விளங்க வேண்டும்: திரு பியுஷ் கோயல்
சர்வதேச விநியோக சங்கிலிகளுக்கு பெரிய அளவில் பங்காற்ற இந்தியாவை தயார்படுத்துவதற்கு புது யுக சிந்தனைகள் உதவும் என்று மத்திய வர்த்தகம் & தொழில்கள் அமைச்சர் திரு பியுஷ் கோயல் கூறினார்.
இந்திய தொழில் கூட்டமைப்பின்  'இந்தியாவின் வருங்கால தொழில் குழுவின் தொடக்கம்' என்னும் நிகழ்ச்சியில் பேசிய அவர், புது யுக தொழில்முனைவோர் இந்தியாவின் விதியை மாற்றியமைத்து அதிர்ஷ்டத்தை கொண்டு வருவார்கள் என்றார்.
"புது யுக தொழில்களை இந்தியாவில் ஊக்குவிப்பதற்கு ஒத்த கருத்துடைய நாடுகளுடன் தளம் ஒன்றை நாம் அமைக்க வேண்டும்," என்று அவர் கூறினார்.புது யுக தொழில்களை ஊக்கப்படுத்த இதர நாடுகளுடன் இணைந்து நம்பகத்தகுந்த பங்குதாரர்களைக் கொண்ட தளத்தை இந்தியா கட்டமைக்க வேண்டும் என்று அவர் மேலும் கூறினார்.
மூத்த தொழில் வல்லுநர்கள் புது யுக தொழில் முனைவோரின் வழிகாட்டிகளாக விளங்க வேண்டும் என்று திரு பியுஷ் கோயல் கேட்டுக்கொண்டார். சர்வதேச புதுமைகள் குறியீட்டில் 52-ஆம் இடத்தில் இருந்து 48-ஆம் இடத்துக்கு இந்தியா முன்னேறியிருப்பதைப் பற்றியும் அவர் குறிப்பிட்டார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1650967
-----
(Visitor Counter : 199
புவி அறிவியல் அமைச்சகம்
புயல்கள் மற்றும் வெள்ளம் அதிகரிப்பு: மத்திய அமைச்சர் ஹர்ஸ்வர்தன் தகவல்
மக்களவையில் நேற்று எழுத்துப்பூர்வமாக தாக்கல் செய்த பதிலில் மத்திய புவி அறிவியல் துறை அமைச்சர் டாக்டர் ஹர்ஸ்வர்தன் கூறியதாவது.
1891-2017 புள்ளிவிபரங்களில் படி வடக்கு இந்திய பெருங்கடலில் ஆண்டுக்கு சராசரியாக 5 புயல்களும், வங்க கடலில் 4 புயல்களும், அரபிக் கடலில் ஒரு புயலும் உருவாகியது. ஆனால் சமீப காலமாக வடக்கு இந்தியப் பெருங்கடலில் புயல்கள் அதிகரித்துள்ளது. அரபிக் கடலிலும் புயல்கள் ஏற்படுவது அதிகரித்துள்ளது. கடந்த ஆண்டில் அரபிக் கடலில் 5 புயல்களும், வங்கக் கடலில் 3 புயல்களும் ஏற்பட்டுள்ளன.
ஜூன் முதல் செப்டம்பர் மாதம் வரை பெய்யும் தென்மேற்கு பருவமழை காலத்தில் கடந்தாண்டில் 3056 கன மழை சம்பவங்களும், 554 மிக கன மழை சம்பவங்களும் பதிவாகியுள்ளன.
தில்லியை சுற்றி கடந்த 20 ஆண்டுகளாக ஏற்பட்ட நிலநடுக்கங்களை, ஆய்வு செய்த தேசிய பூகம்ப மையம், பூகம்பம் நிகழும் அதிர்வெண்ணில், எந்தவொரு உறுதியான காட்டவில்லை.
கடந்த 3 ஆண்டுகளில், தில்லியில் 26 நிலநடுக்கம் உட்பட 745 நிலநடுக்கங்கள் ஏற்பட்டுள்ளன.
நில அதிர்வில் ஏற்படும் எந்த அதிகரிப்பும் பெரிய பூகம்பம் ஏற்படக்கூடும் என்பதற்கான ஒரு அறிகுறியாக கூறுவது கடினம்.
(Visitor Counter : 75
பிரதமர் அலுவலகம்
மகாசிவராத்திரியை முன்னிட்டு நாட்டு மக்களுக்கு பிரதமர் வாழ்த்து
மகாசிவராத்திரியை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்துகளை தெரிவித்துக் கொண்டுள்ளார்.
“மகாசிவராத்திரி திருநாளில் அனைவருக்கும் நல்வாழ்த்துகள். ஹர ஹர மகாதேவா!”, என்று அவர் வெளியிட்டுள்ள சுட்டுரைச் செய்தியில் பிரதமர் குறிப்பிட்டுள்ளார்.
பிரதமர் அலுவலகம்
பட்டியல் வகுப்பினருக்கான தேசிய மையம் திட்டத்தின் வெற்றிக்கு பிரதமர் பாராட்டு
பட்டியல் வகுப்பினருக்கான தேசிய மையம் திட்டத்தின் பயனாளிகளின் எண்ணிக்கை ஒரு லட்சத்தை தாண்டியிருப்பதற்கு பிரதமர் பாராட்டு தெரிவித்துள்ளார்.
மத்திய அமைச்சர் திரு நாராயண் ரானே-யின் பதிவிற்கு பதிலளித்துள்ள பிரதமர் சமூகத்தின் ஒவ்வொரு பிரிவையும் பலப்படுத்துவதற்காக, சிறு குறு மற்றும் நடுத்தர நிறுவனங்களின் வலிமைப்படுத்தும் முயற்சி என்று கூறியுள்ளார்.
பிரதமர் வெளியிட்டுள்ள ட்விட்டர் பதிவில் தெரிவித்திருப்பதாவது:
வாழ்த்துகள்! சிறு குறு மற்றும் நடுத்தர தொழில்முனைவோரின் பிரிவுக்கு அதிகாரம் அளித்தல் என்பது சமூகத்தின் ஒவ்வொரு பிரிவிற்கும் அதிகாரம் அளிப்பதாகும். பட்டியல் வகுப்பினருக்கான தேசிய மையம் திட்டத்தின் வெற்றி ஊக்கமளிக்கிறது.
உள்துறை அமைச்சகம்
ஜம்மு-காஷ்மீரில் வாழ்விட சான்றிதழுக்காக விண்ணப்பித்தவர்கள் மற்றும் மத்திய ஆயுத காவல் படைகளில் கொவிட் பாதிப்புகள் பற்றிய தகவல்கள்
மக்களவை உறுப்பினர்களின் கேள்விகளுக்கு எழுத்து மூலம் பதிலளித்த உள்துறை இணை அமைச்சர்கள் திரு ஜி கிஷன் ரெட்டியும், திரு நித்யானந்த் ராயும், கீழ்கண்ட தகவல்களை தெரிவித்தனர்:
ஜம்மு மற்றும் காஷ்மீர் அரசு அளித்துள்ள தகவலின் படி 21,13,879 நபர்கள் வாழ்விட சான்றிதழுக்காக விண்ணப்பித்துள்ளனர்.
தேவையான ஆவணங்களை விண்ணப்பத்துடன் இணைக்காததால் 1,21,630 விண்ணப்பங்கள் நிராகரிக்கப்பட்டுள்ளன.
16,79,520 நபர்களுக்கு ஜம்மு மற்றும் காஷ்மீர் நிர்வாகம் சான்றிதழ்களை வழங்கி உள்ளது.
மத்திய ஆயுத காவல் படைகளில் கொவிட் பாதிப்புகளை பொருத்தவரை, எல்லை பாதுகாப்பு படையில் 8934 பேர் பாதிக்கப்பட்டு, 80.41 சதவீதம் பேர் குணமடைந்துள்ளனர். இறப்பு விகிதம் 0.26 சதவீதம் ஆகும்.
மத்திய ரிசர்வ் காவல் படையில் 9158 பேர் பாதிக்கப்பட்டு, 84.04 சதவீதம் பேர் குணமடைந்துள்ளனர். இறப்பு விகிதம் 0.39 சதவீதம் ஆகும்.
கொவிட் மருத்துவமனைகள், கொவிட் நல மையங்கள், பிரத்தியேக சுகாதார மையங்கள் உள்ளிட்ட வசதிகளை மத்திய ஆயுத காவல் படைகளுக்காக அரசு செய்துள்ளது.PIB/GB
(Visitor Counter : 116